# Les Œuvres de François Rabelais (Éditions Marty-Laveaux)/LeQuartLivre/59
### De la ridicule ſtatue appelle Manduce : & comment, & quelles choſes ſacrifient les Gaſtrolatres à leur Dieu Ventripotent. Chapitre LIX.

Novs conſyderans le minoys & les geſtes des poiltrons magnigoules Gaſtrolaſtres, comme tous eſtonnez, ouyſmes vn ſon de campane notable, auquel tous ſe rangerent comme en bataille, chaſcun par ſon office, degré, & antiquité. Ainſi vindrent deuers meſſere Gaſter, ſuyuans vn gras, ieune, puiſſant Ventru, lequel ſus vn long baſton bien doré portoit vne ſtatue de boys mal taillée & lourdement paincte, telle que la deſcriuent Plaute, Iuuenal, & Pomp. Feſtus. A Lion au carneual on l’appelle Maſchecroutte : ilz la nommoient Manduce. C’eſtoit vne effigie monſtrueuſe, ridicule, hydeuſe, & terrible aux petitz enfans : ayant les œilz plus grands que le ventre, & la teſte plus groſſe que tout le reſte du corps, auecques amples, larges, & horrificques maſchoueres bien endentelees tant au deſſus comme au deſſoubs : les quelles auecques l’engin d’vne petite chorde cachee dedans le baſton doré l’on faiſoit l’vne contre l’aultre terrificquement clicquetter, comme à Metz l’on faict du Dragon de ſainct Clemens.
Approchans les Gaſtrolatres ie veids qu’ilz eſtoient ſuyuiz d’vn grand nombre de gros varletz chargez de corbeilles, de paniers, de balles, de potz, poches & marmites. Adoncques ſoubs la conduicte de Manduce, chantans ne ſçay quelz Dithyrambes, Cræpalocomes, Epænons, offrirent à leur Dieu ouurans leurs corbeilles & marmites Hippocras blanc auecques la tendre rouſtie ſeiche.
| Pain blanc. | Pain mollet. |
| Choine. | Pain bourgeoys. |
| Carbonades de ſix ſortes. | Cabirotades. |
| . | Longes de veau rouſty froides ſinapiſees de pouldre Zinziberine. |
| Coſcotons. | Longes de veau rouſty froides ſinapiſees de pouldre Zinziberine. |
| Freſſures. | Longes de veau rouſty froides ſinapiſees de pouldre Zinziberine. |
| Fricaſſees, neuf eſpeces | Paſtez d’aſſiette. |
| Graſſes ſouppes de prime. | Souppes de Leurier. |
| . | Chous cabutz à la mouelle de bœuf. |
| Souppes Lionnoiſes. | Chous cabutz à la mouelle de bœuf. |
| Hoſchepotz. | Salmiguondins. |
Breuaige eternel parmy, precedent le bon & friant vin blanc, fuyant vin clairet & vermeil frays, ie vous diz froyd comme la glace : ſeruy & offert en grandes taſſes d’argent. Puys offroient.
| Andouilles capparraſſonnees de mouſtarde fine. | Boudins. |
| Andouilles capparraſſonnees de mouſtarde fine. | Ceruelatz. |
| Andouilles capparraſſonnees de mouſtarde fine. | Saulciſſons. |
| Saulſiſſes. | Iambons. |
| Langues de bœuf fumees. | Hures de Sangliers. |
| Saumates. | Venaiſon ſallee aux naueaulx. |
| Eſchinees aux poys. | Haſtereaux. |
| Fricandeaux. | Oliues colymbades. |
Le tout aſſocié de breuaige ſempiternel. Puys luy enfournoient en gueule.
| Eſclanches à l’aillade. | Riſſes. Cheureaulx. |
| Paſtez à la ſaulſe chaulde. | Eſpaulles de moutton aux cappres. |
| Couſtelettes de porc à l’oignonnade. | Eſpaulles de moutton aux cappres. |
| Couſtelettes de porc à l’oignonnade. | Pieces de bœuf royalles. |
| Chappons rouſtiz auecques leur degout. | Poictrines de veau. |
| Chappons rouſtiz auecques leur degout. | Poulles boullies & gras chappons au blanc manger. |
| Hutaudeaux. | Poulles boullies & gras chappons au blanc manger. |
| Becars. Cabirotz. | Gelinottes. |
| Biſchars. Dains. | Poulletz. |
| Lieures, Leuraux. | Lappins, Lappereaux. |
| Perdris, Perdriaux. | Cailles, Cailleteaux. |
| Faiſans, Faiſadeaux. | Pigeons, Pigeonneaux. |
| Pans, Panneaux. | Herons, Heronneaux. |
| Ciguoines, Ciguoineaux. | Otardes, Otardeaux. |
| Becaſſes, Becaſſins. | Becquefigues. |
| Hortolans. | Guynettes. |
| Cocqs, poulles, & poulletz d’Inde. | Pluuiers. |
| Cocqs, poulles, & poulletz d’Inde. | Oyes, Oyzons. |
| Ramiers, Ramerotz. | Bizets. |
| Cochons au mouſt. | Hallebrans. |
| Canars à la dodine. | Mauluyz. |
| Merles. Raſles. | Flamans. Cignes. |
| Poulles d’eau. | Pochecuillieres. |
| Tadournes. | Courtes. Grues. |
| Aigrettes. | Tyraſons. |
| Cercelles. | Corbigeaux. |
| Plongeons. | Francourlis. |
| Butors. Palles. | Tourterelles. |
| Courlis. | Connilz. |
| Gelinotes de boys. | Porceſpicz. |
| Foulques aux poureaux. | Girardines. |
Ranfort de vinaigre parmy. Puys grands
| Paſtez de Venaiſon. | Beuignetz. |
| D’Allouettes. | Tourtes de ſeize façons. |
| De Lirons. | Guauffres. Creſpes. |
| De Stamboucqs. | Patez de Coings. |
| De Pigeons. | Neige de Creme. |
| De Chevreuilz. | Caillebotes. |
| De Chamoys. | Myrobalans confictz. |
| De Chappons. | Gelee. |
| Paſtez de lardons. | Hippocras rouge & vermeil. |
| Pieds de porc au ſou. |
| Crouſtes de paſtez fricaſſees. | Poupelins. Macarons. |
| | Tartres vingt ſortes. |
| Corbeaux de Chappons. | Creme |
| Formaiges. | Conficture ſeiches & liquides ſoixante & dixhuyt eſpeces. |
| Peſches de Corbeil. | Conficture ſeiches & liquides ſoixante & dixhuyt eſpeces. |
| Artichaulx. | Conficture ſeiches & liquides ſoixante & dixhuyt eſpeces. |
| Guaſteaux feueilletez. | Dragee, cent couleurs. |
| Cardes. | Ionchees. |
| Brides à veaux. | Meſtier au ſucre fin. |
| Vinaigre ſuyuoit à la queue de paour des Eſquinanches. |||
| | Item rousties. |
* ↑ Dithyrambes. Cræpalocomes
* ↑ Epænons. chanſons de yuroignes, en l’honneur de Bachus
* ↑ Oliues colympades. confictes
* ↑ Manduce. Sur Manduce, appelé à Lyon maſchecroutte, ainsi qu’il est dit plus bas, voyez à la Table des noms l’article maſchecroutte, où se trouvent la reproduction de la note de l’alphabet de l’auteur et les passages de Plaute et de Juvénal auxquels Rabelais renvoie. Quant à celui de Pomp. Festus (liv. XI), le voici : « Manducus, effigies, in pompa antiquorum inter ceteras ridiculas formidolosasque ire solebat, magnis malis, ac late dehiscens, et ingentem dentibus sonitum faciens. »
* ↑ Ayant les œilz plus grands que le ventre. Allusion au vieux proverbe « avoir les yeux plus grands que la panse, » qu’on applique aux gourmands qui, en voyant un bon repas, espèrent manger plus que leur estomac ne peut contenir.